Obec Opatovce nad Nitrou,
Spoločný obecný úrad Bojnice, Pracovisko Prievidza, Dlhá ul. č. 3
_____________________________________________________________________
Podacie číslo obce: 76/2015                                             V Prievidzi dňa   03.03.2015
Podacie číslo SOcÚ:  39/2015/SP
Vybavuje :  Ing. Hurtová

Verejná vyhláška

Zverejnená dňa:
Zvesená dňa:
  
                                                                                             Meno, podpis, pečiatka

O Z N Á M E N I E
o začatí  územného  konania a nariadenie ústneho pojednávania

Navrhovateľ, mesto Prievidza a mesto Bojnice  v zastúpení spoločnosťou arch.in,  spol. s r.o., Priemyselná 12, 971 01 Prievidza (ďalej len „navrhovateľ“), podal dňa 26.01.2015  (s čiastočným doplnením dňa 20.02.2015) na určenom stavebnom úrade obci Opatovce nad Nitrou návrh na vydanie územného rozhodnutia o umiestnení stavby v dokumentácii pre územné rozhodnutie označenú pod názvom „CYKLOTRASA MEDZI MESTAMI PRIEVIDZA A BOJNICE“ (ďalej len „stavba“). 

Projekt rieši výstavbu cyklotrasy v katastrálnom území miest Prievidza a Bojnice. Navrhovaný cyklistický chodník je vedený po oboch brehoch rieky Nitra. Pozostáva z troch hlavných vetiev, ktoré sa stretávajú v mestskom parku (k.ú. Bojnice) v blízkosti bývalého vstupu do areálu miniatúrgolfového ihriska. Vetvy A a B, vedené prevažne pozdĺž rieky Nitra, tvoria okruh, vetva C je samostatná. Ďalšie dve vetvy (D a E) sú odbočkami vetvy B, slúžia pre príjazd cyklistov k hlavnej trase cyklistického chodníka z rôznych častí mesta Prievidza. Odbočkou vetvy C je vetva F, ktorá smeruje do Bojníc. Trasa je vedená v teréne, prípadne po nespevnených komunikáciách, čiastočne v súbehu s existujúcimi chodníkmi pre peších. Smerové vedenie trasy je volené tak, aby bolo čo najmenej kolíznych bodov s komunikáciami pre chodcov a motorovú dopravu. Z technického hľadiska sa jedná o obojsmernú komunikáciu šírky 3,0 m s celkovou dĺžkou 9 222,74 m. Povrchová vrstva je navrhnutá z jemného asfaltobetónu. V rámci trasy je ponad vodné toky navrhnutých päť nových lávok pre cyklistov, okrem toho bude využitá aj jedna existujúca lávka.
Po trase je navrhnutých deväť odpočívadiel z betónovej zámkovej dlažby. Zariadenie odpočívadiel tvoria prístrešky so stolom a lavičkami, odpadkové koše, stojany na bicykle a informačná tabuľa. Odpočívadlá sú navrhnuté nasledovne: ODP1 – „Kazačok“ (vetva A, k.ú. Bojnice), ODP2 – „Splav“ (vetva A, k.ú. Bojnice), ODP3 – „Kúty“ (vetva A, k.ú. Bojnice), ODP4 – „Nový golf“ (vetva B, k.ú. Prievidza), ODP 5 – Olympionikov (vetva B, k.ú. Prievidza), ODP 6 - „Dráčik“ (vetva B, k.ú. Prievidza), ODP 7 – „starý golf“ (vetva C, k.ú. Bojnice), ODP 8 – „Pieščie“ (vetva C, k.ú. Bojnice) a ODP 9 – „Nové Mesto“ (vetva E, k.ú. Prievidza). 

Stavba sa podľa dokumentácie pre vydanie územného rozhodnutia navrhuje v katastrálnom území Prievidza a v katastrálnom území Bojnice  na pozemkoch podľa KN registra C nasledovne:
Katastrálne územie Prievidza: Vetva A: 6955
Vetva B: 563/1, 562/17, 562/18, 562/19, 564/1, 3979, 3978/7, 3978/23, 3980/5,          
               3978/35, 3978/1, 3978/38, 3978/40, 3978/43, 3978/9, 5036/1, 6956/2,  
               6956/6, 6956/7, 6956/1, 6959/1, 6968, 6960/1, 6955
Vetva C:   nezasahuje do k. ú. Prievidza
Vetva D: 562/19, 562/22, 562/21, 562/20, 562/31, 562/30, 561/1, 788/7, 788/15, 
               788/16, 789
Vetva E:   6956/6, 6956/8, 6956/4, 6957/2, 6958/130, 6958/132, 6958/55 
Vetva F:   nezasahuje do k. ú. Prievidza
Katastrálne územie Bojnice:
Vetva A:   3485/1, 3479/1, 3482/2, 3479/5, 3479/4, 3482/1, 3475, 3480, 3477,
      3550/1, 3551, 3464/5, 3465/1, 3452/2, 3346/1, 3452/1, 3346/2, 3350/1,   
      3347, 3348/2, 3337/2, 3344/2, 3344/1, 3341, 3340, 3336, 3335/1, 3268
Vetva B:   3479/1, 3485/2, 3486/1, 3486/2, 3482/3, 3550/1
Vetva C:   3486/2, 3485/2, 3479/1, 3487/7, 3502/7, 3502/5, 3503/1, 3510/8, 3510/2,  
                 3510/7, 3510/1, 3510/4, 3510/6, 3511/1, 3512/5, 3512/8, 3512/11, 3512/45, 
                 2552/4, 2552/3, 2551/1, 2550/1, 2548/67, 1937/2, 2550/3, 2548/72, 
                 2548/104, 2550/4, 2548/73, 2550/2, 2548/78, 2564, 2565
Vetva D a vetva E:   nezasahujú do k. ú. Bojnice
Vetva F:   3479/1, 3487/7, 3487/4, 3487/6
                 presunutie chodníka pre peších: + parc. č. 3502/7, 3499/1, 3499/16

Popis jednotlivých  vetiev
VETVA  A - „Nábrežie Bojnice"
Spája mestský park s časťou Kúty, vedie po pravom brehu rieky Nitra, konkrétne pozdĺž chodníkov pre peších a po navrhovanej lávke (LC1) ponad potok Dubnická v mestskom parku, po navrhovanej podmostnej lávke LC2 (na strane Bojníc), ďalej po nespevnenej komunikácii a existujúcej lávke LC6 a v teréne v línii rieky medzi riečnym korytom a obhospodarovaným poľom, resp. lúkou. Končí na miestnej komunikácii v osade Kúty, kde sa na hranici katastrov Bojnice/Prievidza napája na vetvu „B". Na vetve sú navrhnuté tri odpočívadla.
VETVA  B - „Nábrežie Prievidza"
Spája mestský park s časťou Kúty, vedie po ľavom brehu rieky Nitra, konkrétne pozdĺž chodníkov v mestskom parku, po novej lávke pre chodcov a cyklistov, po navrhovanej podmostnej lávke LC3 (na strane Prievidze), ďalej pozdĺž chodníka pre chodcov a následne v línii rieky medzi riečnym korytom a obhospodarovaným poľom, po navrhovanej lávke (LC5) ponad Necpalský potok a popri miestnej komunikácii v časti Kúty, na ktorú sa napája. Tu, na hranici katastrov Prievidza/Bojnice, nadväzuje na vetvu „A". K vetve B sa pri odpočívadle ODP4 „Nový golf" pripája vetva D „Nábrežie - Ulica Sama Chalúpku" a pri odpočívadle ODP9 „Nové Mesto" vetva E „Nábrežie - Hypernova". Na vetve sú navrhnuté tri odpočívadla.
Vetvy „A" a „B" tvoria okruh s celkovou dĺžkou je 6 380,94 m. V rámci okruhu je navrhnutých šesť odpočívadiel, ďalšie dve sú v jeho tesnej blízkosti. Vetvy sú pri odpočívadle ODP9 „Nové Mesto" navzájom prepojené navrhovanou lávkou LC4 „Nové Mesto".
Z Kútov je možné pokračovať po značenej žltej cyklotrase (Pravnianska radiála, č. 8321) v smere Lazany, prípadne do obce Kanianka.
VETVA C - „Nábrežie - Dolné Podskalné"
Vedie z mestského parku poza areál miniatúrgolfového ihriska a následne po pravom brehu rieky Nitra, po kanalizačnom zberači a pozdĺž existujúcej obslužnej komunikácie. Následne prechádza miestnu komunikáciu (Opatovskú cestu), pozdĺž ktorej, po pravej strane, pokračuje až po odbočku na Nitrianske Rudno. Opatovská cesta je v súčasnosti súčasťou značenej červenej cyklotrasy (Hornonitrianska cyklomagistrála, č. 019), po ktorej je možné pokračovať vjazde cez Opatovce nad Nitrou a Nováky do Partizánskeho, prípadne na sever cez Kanianku a Nitrianske Pravno k prameňu rieky Nitra. Na vetve sú navrhnuté dve odpočívadla.
VETVA D - „Nábrežie - Ulica Sama Chalúpku"
Je vedľajšou vetvou, slúži pre príjazd cyklistov najmä zo sídliska Píly a Starého Mesta. Na navrhovaný okruh sa napája pri odpočívadle ODP4 „Nový golf (vetva B). Vedie mestským parkom, Riečnu ulicu prechádza po novom zvýšenom prechode pre chodcov a cyklistov, pokračuje pozdĺž existujúceho chodníka pre peších a ústi na ulici Sama Chalupku pri základnej škole. Vetva zároveň prepája navrhovanú cyklotrasu s už vybudovaným „Chodníkom pre cyklistov a korčuliarov" v mestskom parku a s exteriérovým fitnes ihriskom.
VETVA E - „Nábrežie - Hypernova"
Je vedľajšou vetvou, slúži pre príjazd cyklistov najmä zo sídlisk Nové Mesto a Necpaly. Na navrhovaný okruh sa napája pri odpočívadle ODP7 „Nové Mesto" (vetva B). Z tohto miesta vedie okrajom obhospodarovaného poľa pozdĺž plánovaných parkovacích státí na okraji sídliska Nové Mesto až k obchodným centrám (parkovisko Hypernovy). Na vetve je navrhnuté jedno odpočívadlo.
VETVA F - „Nábrežie - Opatovská cesta"
Je vedľajšou vetvou (odbočkou vetvy C), slúži pre príjazd cyklistov z mesta Bojnice. Na navrhovaný okruh sa napája pri odpočívadle ODP7 - „Starý golf" (križovatka vetiev A, B a C). Z tohto miesta vedie pozdĺž chodníka pre peších priamo k Opatovskej ceste.
Pokračovanie vetvy ďalej do mesta Bojnice bude zrealizované po vybudovaní cestného obchvatu mesta Prievidza, ktorého súčasťou bude most pre chodcov a cyklistov ponad túto novú komunikáciu.

Pridružené objekty, ktoré sú navrhnuté v miestach, kde nie je možné stavbu  viesť  na teréne:
LC1 -„Necpalskv potok"  (lávka pre cyklistov, vetva A, k.ú. Bojnice)
Lávka bude tvorená oceľovou nosnou priehradovou konštrukciou - dvojicou okrajových priehradových väzníkov zabezpečujúcich hlavnú statickú funkciu s priečnymi podlahovými nosníkmi kotvenými k dolnému pásu priehradového väzníka. Pochôdz-na časť je navrhnutá z pororoštu. Zábradlie tvoria nosné priehradové väzníky, ktoré budú vyplnené ťahokovom. Celá konštrukcia lávky bude pozinkovaná.
LC2 - „Podmostná lávka (Bojnice)" (lávka pre cyklistov, vetva A, k.ú. Bojnice)
Oceľová nosná konštrukcia bude konzolovito vyložená, kotvená do brehových podpier mosta s prídavnými podperami. Pochôdzna časť je navrhnutá z pororoštu, zábradlie oceľové. Celá konštrukcia lávky bude pozinkovaná.
LC3 - „Podmostná lávka (Prievidza)" (lávka pre cyklistov, vetva B, k.ú. Prievidza)
Oceľová nosná konštrukcia bude konzolovito vyložená, kotvená do brehových podpier mosta s prídavnými podperami. Pochôdzna časť je navrhnutá z pororoštu, zábradlie oceľové. Celá konštrukcia lávky bude pozinkovaná.
LC4 - „Nové Mesto"	(lávka pre cyklistov nad riekou Nitra medzi vetvami A a B, k.ú. Bojnice, k.ú. Prievidza)
Lávka bude tvorená oceľovou nosnou priehradovou konštrukciou - dvojicou okrajových priehradových väzníkov zabezpečujúcich hlavnú statickú funkciu s priečnymi podlahovými nosníkmi kotvenými k dolnému pásu priehradového väzníka. Pochôdzna časť je navrhnutá z pororoštu. Zábradlie tvoria nosné priehradové väzníky, ktoré budú vyplnené ťahokovom. Celá konštrukcia lávky bude pozinkovaná.
LC5 - „Necpalskv potok" (lávka pre cyklistov, vetva B, k.ú. Prievidza)
Lávka bude tvorená oceľovou nosnou priehradovou konštrukciou - dvojicou okrajových priehradových väzníkov zabezpečujúcich hlavnú statickú funkciu s priečnymi podlahovými nosníkmi kotvenými k dolnému pásu priehradového väzníka. Pochôdzna časť je navrhnutá z pororoštu. Zábradlie tvoria nosné priehradové väzníky, ktoré budú vyplnené ťahokovom. Celá konštrukcia lávky bude pozinkovaná.
LC6 - „Potok Kanianka" (existujúca lávka, vetva A, k.ú. Bojnice)
Pred opravou existujúcej železobetónovej lávky je nutné odstránenie náletových trávnatých porastov a drevín a jej celkové očistenie. Na existujúcu betónovú konštrukciu lávky bude prevedený nový asfaltový povrch. Existujúce zábradlie je nevyhovujúce, bude nahradené novým oceľovým zábradlím na oboch stranách lávky.

Obec Opatovce nad Nitrou ako stavebný úrad príslušný podľa ustanovenia § 119 ods. 3 v spojení s § 117 ods.1 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (ďalej len „stavebný zákon“) vykonávajúci prenesený výkon štátnej správy podľa § 5 písm. a) zákona č. 608/2003 Z.z. o štátnej správe pre územné plánovanie, stavebný poriadok a bývanie a o zmene a doplnení zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, prostredníctvom Spoločného obecného úradu Bojnice, ktorý zabezpečuje pre obec výkon stavebného úradu, podľa ustanovenia § 36 ods.1 a ods. 4 stavebného zákona oznamuje začatie územného konania dotknutým orgánom a známym účastníkom konania a súčasne nariaďuje k prerokovaniu predloženého návrhu ústne pojednávanie spojené s miestnym zisťovaním na
deň   31. 03. 2015  o  9,00 h.
so stretnutím  na  Spoločnom obecnom úrade Bojnice, pracovisku v Prievidzi, Dlhá ulica č. 3, II. poschodie, č.dv. 213.

Do podkladov rozhodnutia je možné nahliadnuť pred ústnym pojednávaním na Spoločnom obecnom úrade Bojnice, Pracovisku Prievidza, Ulica dlhá č.3, II.poschodie, č.dv. 204 v stránkové dni  - v pondelok v čase od 7,00 h do 12,00 h a od 12,30 h do 15,00 h a v stredu  v čase od 7,00 h do 12,00 h a od 12,30 h do 16,00 h  a na ústnom pojednávaní.
Účastníci konania môžu svoje námietky k návrhu uplatniť najneskôr na ústnom pojednávaní, v opačnom prípade nebudú vzaté do úvahy. Stavebný úrad súčasne upozorňuje, že podľa  ust. § 37 ods.3 stavebného zákona sa neprihliadne ani na námietky a pripomienky, ktoré sú v rozpore so schválenou územnoplánovacou dokumentáciou  a podľa  ust. § 42 ods. 4 stavebného zákona  sa v odvolacom konaní neprihliadne na námietky a pripomienky, ktoré neboli uplatnené v prvostupňovom konaní v určenej lehote, hoci uplatnené mohli byť. 
V rovnakej lehote môžu oznámiť svoje záväzné stanoviská aj dotknuté orgány.  Ak niektorý z dotknutých orgánov potrebuje na riadne posúdenie dlhší čas, musí  požiadať stavebný úrad o predĺženie lehoty pre vyjadrenie pred jej uplynutím. Podľa ustanovenia § 36 ods. 3  stavebného zákona, ak dotknutý orgán v určenej alebo predĺženej lehote neoznámi svoje záväzné stanovisko podľa ust. § 140b stavebného zákona k umiestneniu stavby, predpokladá sa, že so stavbou z hľadiska ním sledovaných záujmov súhlasí.
Ak sa nechá niektorý z účastníkov konania zastupovať, jeho zástupca musí predložiť písomné splnomocnenie na zastupovanie.

Upozornenie pre navrhovateľa: najneskôr na ústnom pojednávaní doplniť stavebnému úradu 
-	písomné súhlasy všetkých vlastníkov pozemkov, na ktorých sa navrhuje umiestnenie stavby ak nemá navrhovateľ k pozemkom vlastnícke alebo iné právo a pre navrhované opatrenie sa pozemky nedajú vyvlastniť (§ 3 ods. 1 písm. e) vyhlášky č. 453/2000 Z.z., ktorou sa vykonávajú niektoré ustanovenia stavebného zákona),
-	chýbajúce rozhodnutia, stanoviská, vyjadrenia, súhlasy t.z. podľa § 140b stavebného zákona záväzné stanoviská dotknutých orgánov štátnej správy k predloženému návrhu na umiestnenie stavby (Regionálny úrad verejného zdravotníctva Prievidza so sídlom v Bojniciach;  Okresné  riaditeľstvo   Hasičského a  záchranného zboru v Prievidzi; Krajský pamiatkový úrad Trenčín, pracovisko Prievidza; Okresný úrad Prievidza, odbor krízového riadenia; Okresný úrad Prievidza, pozemkový a lesný odbor, ak sa stavba umiestňuje do ochranného pásma lesa a ak sa stavba umiestňuje na poľnohospodárskych resp. lesných pozemkoch; Okresný úrad Prievidza, odbor pre cestnú dopravu a pozemné komunikácie; mesto Bojnice v zast. primátorom ako príslušný cestný správny orgán (ak sa stavba dotýka miestnych a účelových komunikácii v meste Bojnice); mesto Prievidza v zast. primátorkou ako príslušný cestný správny orgán (ak sa stavba dotýka miestnych a účelových komunikácii v meste Prievidza); mesto Bojnice v zast. primátorom ako príslušný správny orgán ochrany prírody a krajiny (v prípade nevyhnutného výrubu drevín rastúcich mimo lesa  v k.ú. Bojnice); mesto Prievidza v zast. primátorkou ako príslušný správny orgán ochrany prírody a krajiny (v prípade nevyhnutného výrubu drevín rastúcich mimo lesa  v k.ú. Prievidza); Ministerstvo zdravotníctva SR, Inšpektorát kúpeľov a žriediel Bratislava; Slovak Telekom, a.s., Bratislava), 
-	dokumentáciu pre územné rozhodnutie o chýbajúce údaje podľa § 3 ods. 4 vyhlášky č. 453/2000 Z.z., ktorou sa vykonávajú niektoré ustanovenia stavebného zákona (napr. údaje o súlade návrhu s územnoplánovacou dokumentáciou oboch miest; údaje o požiadavkách stavby na zásobovanie energiami a vodou, odvádzanie odpadových vôd, dopravné napojenie vrátane parkovania, zneškodňovanie odpadov; údaje o vplyve stavby, prevádzky alebo výroby na životné prostredie, zdravie ľudí a požiarnu ochranu vrátane návrhu opatrení na odstránenie alebo minimalizáciu negatívnych účinkov a návrh na zriadenie ochranného pásma; dotknuté ochranné pásma alebo chránené územia, dotknuté pamiatkové rezervácie alebo pamiatkové zóny ...),
-	vyhodnotenie súladu navrhovaného umiestnenia stavby s právoplatne umiestnenými stavbami v dotknutom území (napr. náučno-zábavný park Bojnice; I/64 – obchvat Prievidza ...),
-	splnenie požiadaviek zo stanovísk dotknutých orgánov a organizácií, ktoré  podmieňovali vydanie  územného rozhodnutia.

                                                                             Mgr. Dana Melišková                                                                                         
                                                                     starostka obce Opatovce nad Nitrou                                                                  

Konanie sa oznamuje:

1.	arch.in,  spol. s r.o., Priemyselná 12, 971 01 Prievidza
2.	Mesto Prievidza v zastúpení primátorkou mesta JUDr. Katarínou Macháčkovou
3.	Mesto Bojnice v zastúpení primátorom mesta Bc. Františkom Támom
4.	Účastníkom  územného konania podľa § 36 ods. 4 stavebného zákona – verejnou vyhláškou zverejnenou na  webových sídlach  stavebného úradu obci Opatovce nad Nitrou, mesta Bojnice a mesta Prievidza a  spôsobom v mieste obvyklým na stavebnom úrade obci Opatovce nad Nitrou, meste Bojnice a meste Prievidza 
5.	Telefónica Slovakia, s.r.o., Einsteinova 24, 851 01 Bratislava
6.	Slovak Telekom, a.s., 825 13 Bratislava, Námestie slobody 6
7.	Správa ciest TSK, Brnianska 3, 911 05 Trenčín
8.	OR HaZZ v Prievidzi, Vápenická č. 4
9.	Krajský pamiatkový úrad Trenčín, pracovisko Prievidza, Nová ulica č. 2
10.	Ministerstvo zdravotníctva SR, Inšpektorát kúpeľov a žriediel Bratislava, Limbova 2 
11.	SVP, š.p.,  Správa povodia hornej Nitry, Škultétyho 9, 955 57 Topoľčany
12.	SVP, š.p., Nábrežie I. Krasku 3/834, 921 80 Piešťany
13.	Okresný úrad Prievidza, odbor krízového riadenia, Medzibriežky 2 
14.	Okresný úrad Prievidza, odbor pre cestnú dopravu a pozemné komunikácie, Medzibriežky 2
15.	Okresný úrad Prievidza, pozemkový a lesný odbor,  Mariánska č. 6
16.	Regionálny úrad verejného zdravotníctva so sídlom v Prievidzi,
Regionálny hygienik, Nemocničná 8, Bojnice
17.	Mesto Bojnice ako cestný správny orgán
18.	Mesto Prievidza ako cestný správny orgán
19.	Mesto Bojnice ako správny orgán ochrany prírody a krajiny
20.	Mesto Prievidza ako správny orgán ochrany  prírody a krajiny
21.	Obec Opatovce nad Nitrou ako určený stavebný úrad 
22.	Do spisu stavebného úradu